Document ID: 32000R1009

32000R1009
L 115/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1009/2000 НА СЪВЕТА
от 8 май 2000 година
за увеличаване на капитала на Европейската централна банка
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола за Устава на Европейската система на централните банки и на Европейската централна банка (наричан по-долу „Уставът“), и по-специално член 28, параграф 1 от него,
като взе предвид препоръката, отправена от Европейската централна банка (ЕЦБ) (1),
като взе предвид становището на Европейския парламент (2),
като взе предвид становището на Комисията на Европейските общности (3),
като действа в съответствие с процедурата, предвидена в член 107, параграф 6 от Договора за създаване на Европейската общност („Договора“) и член 42 от Устава,
като има предвид че:
(1)
Член 28, параграф 1 и член 28, параграф 2 от Устава изискват националните централни банки да осигурят на ЕЦБ капитална стойност 5 000 EUR, който започва да се използва след създаването на ЕЦБ.
(2)
В член 28, параграф 1 от Устава се предвижда, че капиталът може да бъде увеличаван със суми, които Управителният съвет на ЕЦБ може да определя - в рамките на и при условията, предвидени от Съвета.
(3)
В член 123, параграф 1, във връзка с член 107, параграф 6 от Договора се предвижда непосредствено след 1 юли 1998 г. Съветът да приеме разпоредбата, посочена в член 28, параграф 1 от Устава.
(4)
Настоящият регламент поставя ограничение за бъдещи увеличения на капитала на ЕЦБ, като по този начин на Управителния съвет на ЕЦБ се дава възможност да вземе решение за фактическо увеличение в определен бъдещ момент, за да запази адекватната капиталова база, необходима за поддържане на операциите на ЕЦБ,
ПРИЕ НАСТОЯЩИЯ РЕГЛАМЕНТ:
Член 1
Увеличение на капитала на ЕЦБ
Управителният съвет на ЕЦБ може да увеличи капитала на ЕЦБ над размера, посочен в първото изречение на член 28, параграф 1 от Устава, с допълнителна сума в размер до 5 000 милиона EUR.
Член 2
Заключителна разпоредба
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко в държавите-членки в съответствие с Договора за създаване на Европейската общност.
Съставено в Брюксел на 8 май 2000 година.

Labels: 2
4
15